UNIFUND JYVÄSKYLÄ OY:N SIJOITUSSTRATEGIA - PDF
Download "UNIFUND JYVÄSKYLÄ OY:N SIJOITUSSTRATEGIA"
1 UNIFUND JYVÄSKYLÄ OY:N SIJOITUSSTRATEGIA Yliopiston hallituksen kokous
2 Unifund Jyväskylä Oy:n sijoitusstrategia. Jyväskylän yliopiston hallitus SIJOITUSTRATEGIA Unifund Jyväskylä Oy:n (jäljempänä Rahasto) tarkoituksena on ensisijaisesti mahdollistaa Jyväskylän yliopistossa tuotettujen tutkimustulosten kaupallinen hyödyntäminen. Sijoituskohteet Rahasto tekee sijoituksia ensisijaisesti suomalaisiin osakeyhtiömuotoisiin yrityksiin, joilla on selkeä kytkös Jyväskylän yliopistoon tutkimuksen tai muun yhteistyön kautta. Mikäli liiketoimintaedellytykset ja työpaikkojen luominen Suomeen sitä edellyttävät, sijoituksia voidaan tehdä myös muualle kuin Suomeen rekisteröityihin yrityksiin. Kohdeyritysten liiketoiminta voi perustua Jyväskylän yliopistossa syntyneiden immateriaalioikeuksien välittömään hyödyntämiseen tai kyseessä voi olla avoimesti hyödynnettävissä olevien tutkimustulosten ympärille syntynyt liiketoiminta. Aineettomia oikeuksia voidaan siirtää tai suoria osakesijoituksia voidaan tehdä myös pidemmälle kehittyneisiin yhtiöihin. Sijoituskriteerit Sijoituskohteella on oltava yhteys Jyväskylän yliopistoon henkilöiden, tutkimuksen, tuotekehityksen tai muun yhteistyön kautta. Rahoitustarpeen on oltava suhteessa rahaston kokoon ja yhtiöllä on oltava riittävä kyky hyödyntää sille siirrettäviä aineettomia oikeuksia. Lisäksi vaaditaan selkeästi tunnistettava arvonnousupotentiaali, joka koostuu IPR:stä, tuotteista/palveluista ja markkinasta sekä motivoituneesta yrittäjästä tai useammasta henkilöstä koostuvasta yrittäjätiimistä. Varhaisen vaiheen yrityksessä irtautumismahdollisuuden todentaminen on haastavaa mutta sijoituksen kohteen on voitava listata potentiaalisia jatkorahoittajia tai kilpailijoita, jotka voisivat olla kiinnostuneita ostamaan yhtiön. Sijoitushetkellä sijoituskohteen talouden on oltava tasapainossa: sijoitusta ei voida käyttää muiden sijoittajien pääomien palauttamiseen. Sijoittamiskriteereitä ovat: sidos Jyväskylän yliopistoon rahaston kokoon sopiva pääoman tarve tuottopotentiaali irtautumismahdollisuudet järkevä valuaatio 2
3 kyky hyödyntää siirrettäviä IPR:iä tutkittu markkina uskottava tiimi, joka on valmis sijoittamaan omaa rahaa yritykseen Sijoituspäätöstä tehtäessä yhtiön on oltava rekisteröity ja sillä on oltava nimetyt vastuuhenkilöt. Kohdeyritysten kehittäminen Rahastolla on toimitusjohtaja, joka voi osallistua kohdeyrityksen kehittämiseen Kehittäminen tarkoittaa aktiivista osallistumista hallitustyöskentelyyn, strategian laadintaan ja rahoituksen suunnitteluun sekä yhtiön paikan löytämistä sen toimialan ekosysteemissä. Kehitystyöllä rahasto tuo yritykseen lisäarvoa strategioiden luomiseen, rahoituksen kokonaisjärjestelyihin, verkostoitumiseen, hallitustyöskentelyyn, budjetointiin, markkinointiin, johtamisjärjestelmien kehittämiseen ja toimialatuntemukseen Kehittäminen ei tarkoita myynti- eikä henkilöstövastuuta, mutta rahaston toimitusjohtaja voi auttaa verkostollaan esimerkiksi uusien avainhenkilöiden etsimisessä. Kehitystyössä pyritään hyödyntämään yliopiston henkilöstön ja myös opiskelijoiden osaamista. Kehitystyöhön osallistumisen aiheuttamista kustannuksista vastaa kukin kohdeyhtiö. Sijoitushorisontti Suomessa kuten muuallakin Euroopassa varhaisen vaiheen pääomasijoitusten keskimääräinen kestoaika on 8 vuotta. Rahasto pyrkii lyhentämään tätä aikaa aktiivisella irtautumisten etsinnällä ja kohtuullisella tuottotavoitteella. Pyrkimyksenä on luopua omistuksesta heti kun puhtaasti kaupallisin ehdoin toimiva pääomasijoittaja tai muu toimija tekee sijoituksen yhtiöön.
4 Sijoitusperiodi Osakeyhtiömuotoisena rahasto on luonteeltaan pysyvä (evergreen), joten sijoituksia tehdään niin kauan kuin rahaston pääoma sen sallii huomioiden ennustettavissa olevat jatkosijoitukset salkkuyhtiöihin. Rahaston hallitus voi tarvittaessa keskeyttää sijoitustoiminnan, kunnes pääomatilanne taas sallii sijoittamisen. Tuottotavoite Rahaston tuottotavoite koko sijoitetulle pääomalle on 4% (IRR). Tuottoprosentin määrittelyssä on otettu huomioon, että kyse on käynnistysvaiheen yrityksistä, joista on vaikea varmuudella nähdä tulevia menestyjiä. Tuottotavoite on kuitenkin talletusten markkinakorkoa suurempi. Yhtiön hallitus seuraa sijoituksia neljännesvuosittain ja yliopiston hallitus vähintään kerran vuodessa. Sijoitusinstrumentit Sijoituksia tehdään: apporttina siirtämällä immateriaalioikeuksia yhtiölle osakkeita vastaan suorina osakesijoituksina joko apporttisijoituksen ohella tai itsenäisesti korollisina pääomalainoina, joissa voi olla optio-oikeus (ent. vaihtovelkakirjalaina) Voidakseen sijoittaa IPR:t apporttina rahaston on ostettava ne yliopistolta. Hinnoittelun on perustuttava yrittäjien, yliopiston ja rahaston väliseen yhteisymmärrykseen. Kohdeyritys on vastuussa IPR:n valuaation arvioinnista yrityksen taseessa. Kaikkia sijoitusinstrumentteja voidaan käyttää sekä ensi- että jatkosijoituksissa. Rahasto ei anna takauksia eikä myönnä vieraan pääoman ehtoisia lainoja. Irtautumiset Toimitusjohtaja suunnittelee kunkin irtautumisen ja esittelee sen rahaston hallitukselle, joka tekee päätöksen irtautumisesta. Irtautumisstrategia perustuu seuraaviin irtautumisreitteihin: myynti kaupalliselle toimijalle (trade sale) myynti toiselle pääomasijoittajalle myynti muille osakkaille myynti avainhenkilöille
5 Varhaisen vaiheen sijoituksiin liittyy aina alaskirjauksen, jopa konkurssin riski. Sijoitustoiminnan rajoitukset Rahasto tekee vain sijoituskriteerit täyttäviä sijoituksia. Parhaisiin sijoituskohteisiin voidaan tehdä jatkosijoituksia. Jatkosijoituspäätös edellyttää samanlaista valmistelua ja päätöksentekoa kuin ensisijoituskin. Sijoituksen koko on korkeintaan 50% kohdeyhtiön pääomasta sijoituksen tekemisen jälkeen. Yhteen kohdeyhtiöön voidaan sijoittaa jatkosijoituksineen enintään euroa. Kalenterivuonna sijoituksia voidaan tehdä yhteensä enintään euron arvosta. Sijoituksen kokoa koskevat rajoitukset ovat verottomia summia. Em. sijoitustoiminnan rajoitukset koskevat tehtyjä sijoitussitoumuksia. Sijoitusprosessi ja päätöksenteko Rahaston sijoitus- ja irtautumispäätökset valmistellaan, päätetään ja toteutetaan järjestelmällisesti sijoitusprosessin mukaan. Sijoitusprosessiin sisällytetään taustaselvitys, sidonnaisuuksien kuvaaminen, due diligence ja riskianalyysi. Rahaston hallitus Rahastoyhtiön yhtiökokous valitsee hallituksen, jossa on 3-5 jäsentä. Sijoituspäätösten tekemistä varten hallituksessa on oltava liikkeenjohdon ja yritysrahoituksen osaamista. Rahaston hallitus vahvistaa sijoituskriteerit vuosittain osana toimintasuunnitelmaa ja arvioi kriteerien täyttymistä sijoituspäätöksiä tehdessään. Sijoitusstrategian muuttamiseen vaaditaan yhtiökokouksen päätös. Hallitus tekee sijoitus- ja irtautumispäätökset toimitusjohtajan esityksestä.
AMANDA CAPITAL OYJ:N OSAVUOSIKATSAUS AMANDA CAPITAL OYJ:N OSAVUOSIKATSAUS
Julkaistu: 2009-08-19 07:36:05 CEST Amanda Capital - Osavuosikatsaus AMANDA CAPITAL OYJ:N OSAVUOSIKATSAUS 1.1.- 30.6.2009 AMANDA CAPITAL OYJ 13.5.2009 PÖRSSITIEDOTE AMANDA CAPITAL OYJ:N OSAVUOSIKATSAUS